**2 тур 2016-2017г.**

**9-11 кластар өсөн интернет-олимпиада һорауҙары**

1. *Нурлы яҙ! Балҡый ҡояш... Аһ! Белмәйһегеҙ – мин шатланам, шатлығымдан дегәнәктәй ырғыймын, ҡанатланам.* (Ш. Бабич) Ҡылымдарҙы табып, яһалышын аңлатып яҙырға.

**Яуап:**

***Балҡый*** – хәҙерге заман формаһы һуҙынҡыға бөткән нигеҙ ҡылымға –й аффиксы ҡушып яһала.

**Белмәйһегеҙ** – хәҙерге заман ҡылымының юҡлыҡ формаһы –май, -мәй аффикстары менән яһала. – һегеҙ – 2-се зат, юҡлыҡ формаһы.

**Шатланам, ҡанатланам** – абастракт мәғәнәле исемдәргә ҡушылып хис-тойғоға эйә булыуҙы аңлатҡан ҡылымдар.

**Ырғыймын** – 1- се заттың һирәк тарала торған – мын аффиксы ҡушылып яһалған.

1. ***Яҡшы*** *кеше һин, Мырҙағол..* Һыҙылған һүҙгә фонетик анализ эшләгеҙ.

**Яуап:**

Яҡшы – яҡ-шы [ йаҡ -шы], 2 ижек, 4 хәреф, 5 өн

 Я - [й] – тарт., яңғырау, талғын

 [а] – һуҙ., ҡалын.

 ҡ - [ҡ] – тарт., һаңғырау, парлы.

 ш -[ш] – тарт., һаңғырау, парлы

ы - [ ы] – һуҙ., ҡалын, баҫымлы.

1. ***Эшләпә, арыш*** был ниндәй күренеш?

**Яуап:** Протеза ***–*** әйтелешен еңелләштереү өсөн ҡайһы бер үҙләштерелгән һүҙҙәр алдына өҫтөмө һуҙынҡы өн ҡушыла.

1. Баҫымһыҙ ижектә һуҙынҡы бөтөнләй юғалһа, ундай күренеш нисек атала?

**Яуап: Тулы редукция.**

1. “*Уҡыйне, икалған, баралмай”* кеүек әйтелешле һүҙҙәр ниндәй тел күренеше тип атала?

**Яуап: Элизия** – һуҙынҡы өндәрҙең телмәр ағышында ҡыҫырыҡланып сығарылыуы**.**

1. *А) Донъялар шундай болғансыҡ заманда үҙеңдең бәләкәс кенә яланғас йөрәгеңә, ҡараңғылы-яҡтылы аҡылыңа, аяҙлы-болотло өмөтөңә таянып, тормоштоң мәңгелек асылына нисек итеп тоғро ҡалырға инде?*

**Яуап :** Эйәртеүле ваҡыт һөйләм.

*Б) Ҡулың паҡ булһа, йөҙөң аҡ булыр; эшең хаҡ булһа, ғаиләң шат булыр.*

***Яуап:*** *ҡатнаш ҡушма һөйләм*

Һөйләмдәрҙең төрөн билдәләгеҙ.

1. ***Даръя*** *һылыуҡайҙарын үтә алмай бүленеп тора әрме көстәре* (Халыҡ йырынан). Билдәләнгән һүҙгә лексик анализ яһағыҙ.

**Яуап: Даръя** - архаизм, күсмә мәғәнәлә ҡулланылған, нимәнеңдер күплеге, сикһеҙлеген аңлата. Тура мәғәнәһе – бик ҙур һыу. Даръя кеүек күл. Һыу һыуға ҡойор, һыу даръяғ ҡойор (мәҡәл). Синоним, омомним, антоним иштәре юҡ.

1. *Торналар килеп киткәнсе,*

*Ағас япраҡ һипкәнсе,*

*Тупраҡты биҙәп өлгөрә*

*Нисә мең төр гөл генә* (М. Кәрим).

**Яуап:** Күп эйәрсәнле эйәртеүле ҡушма һөйләм ( ), ( ), [ ] Ҡасан?

*Сулпанда йоҡонан уянған,*

*Өлкәрҙә эшен ҡуймаған,*

*Ямғырҙа еүеш тимәгән,*

*Буранда өшөү белмәгән –*

*Бына тигән халҡым бар* (Р. Ниғмәти).

Һөйләмдәрҙең схемаһын төҙөгөҙ, төрөн билдәләгеҙ.

Яуап: тиң аныҡлаусылы ябай һөйләм [0, 0, 0, 0 - 0 – = ]

1. ***Даръя, һабаҡ, буға*** һүҙҙәре ниндәй пассив һүҙҙәр ҡатламының төркөмөнә ҡарай?

**Яуап:** Архаизм. Даръя – күп һыу, диңгеҙ. Һабаҡ - дәрес. Буға – үгеҙ.

1. ***Күҙе маңлайына менде*** тигән фразеологик берәмектең төрөн билдәләгеҙ

**Яуап:**фразеологик берекмә

1. ***Аҡһыл*** һүҙендә **-һыл** аффиксы ниндәй мәғәнә күрһәткесе булып тора?

**Яуап: -һыл** аффиксы сифаттарҙың аҙһытыу дәрәжәһен күрһәтеүсе ялғау булып тора.

1. Бирелгән һөйләмдә бәйләүесте табып, мәғәнәһен билдәләгеҙ. *Ауыл һайын туҡтап, йылына-йылына ике көндән артыҡ килдек* (Һ. Дәүләтшина).

**Яуап:** **- һайын** – төп килеш менән ҡуллана торған бәйләүес.

1. *Йәштәр тыуған ер матурлығына һоҡланып оҙаҡ-оҙаҡ алыҫтарға күҙ ташлап тынып торҙолар.* Тыныш билдәләрен ҡуйығыҙ һәм аңлатып китегеҙ.

***Яуап:*** *Йәштәр, тыуған ер матурлығына һоҡланып, оҙаҡ-оҙаҡ алыҫтарға күҙ ташлап тынып торҙолар.*

Айырымланған хәл әйтеме.

1. Түбәндәге һөйләмдәрҙән һандарҙы табығыҙ, уларҙың ниндәй һөйләм киҫәге булып килеүен билдәләгеҙ:

Яуап:

А) Ҡурҡаҡтың күҙе **дүрт** була. (Хәбәр)

Б) **Биш бишең – егерме биш** була. (Эйә –хәбәр)

В) Беҙ ҡайтҡанда төнгө **өстәр** ине. (Эйә)

Г) Бындай матурлыҡты үҙ ғүмеремдә **беренсе тапҡыр** күрәм.

( Хәл)

Д) **Беренсенән**, мин уны күрергә теләмәйем. (Инеш һүҙ)

Е.) Нәҡ **илле ике йыл** әүәл беҙ бына ошолай табыштыҡ. (Хәл)

Ж) **Берәүҙәре** уйландыра, **икенселәре** хыял донъяһына әйҙәй. (Эйә)

15. Башҡорт яҙыуы ниндәй принципҡа нигеҙләнгән?

Яуап: фонетик принципҡа нигеҙләнгән

16. Текстағы геройҙарҙың телмәр үҙенсәлектәре яҙма телмәрҙә нисек сағылдырылған? Текстың функциональ-семантик төрөн билдәләгеҙ

*Һөйләшеп ултырғанда мин атайымдың һуғыш атының ниндәй талаптарға яуап биргәнен һораным.*

*Атайым Ильясов Мөжәүир Әбделфән улы элекке кавалерист-сабельник ине. 1930-1932 йыл ул Украинала беренсе атлы армияла хеҙмәттә була.*

* *Һуғыш аты бик күп талаптарға яуап бирергә тейеш, – тип башланы атайым. – Беренсенән, ул кәүҙәле булырға тейеш. Артыҡ бейек тә, тәпәш тә түгел. Ерҙән алып мундаһына тиклем 140-150 см. Һалбыр түгел, ялы, ҡойроғо тулы булыуы ыңғай. Тояҡтары ярылмаған, йомро, әҙ генә ослораҡ. Ипподромдарҙа ҡыҫҡа араға сапҡан саф тоҡомло тигән аттарҙың бәкәлдәре тайыусан була. Ундай ат – ат түгел! Аттың бәкәлдәре текә, ҡыҫҡа булһын. Бына беҙҙең башҡорт аттары шундай, улым. Аттың һаулығы – төп шарт...* (С. Ильясов).

**Яуап: Хикәйәләү. Тура һәм ситләтелгән телмәрҙә ҡулланылған.**

17. Һөйләмдәр текста йәнәшә килеп, бер үк ваҡытта йәки бер-бер артлы булған хәл-ваҡиғаларҙы, факттарҙы һанап бирһәләр, бындай бәйләнеш нисек атала?

**Яуап: Йыйыу мәғәнәһендәге теҙмә ҡушма һөйләм.**

18. Текстың стилен, уның төп үҙенсәлектәрен билдәләгеҙ

*Башҡортостан Республикаһы Президенты Указы менән яҙыусылар Н.Мусин һәм Ә. Хәкимовҡа “Башҡортостан Республикаһының халыҡ яҙыусыһы”тигән маҡтаулы исем бирелде.*

*Халҡыбыҙҙың һөйөүенә лайыҡ булған яҙыусыларыбыҙҙы ихлас күңелдән ҡотлайбыҙ!*

**Яуап : Публицистик стиль. Төп үҙенсәлектәре:** тойғоло телмәр, саҡырыу, юғары патетика.

*19.* Историзмдарҙы һәм архаизмдарҙы айырып яҙығыҙ:

*Мәҙрәсә, шәкерт, яһаҡ, баяр, кенәз, әләм, ялпы, заң, тархан, кантон.*

**Яуап:** Историзмдар - *яһаҡ, баяр, кенәз, тархан, кантон*

 *Архаизмдар - Мәҙрәсә, шәкерт, әләм, ялпы, заң*

*20.* Русса тексты тәржемә итеп, Һандарҙы дөрөҫ ҡулланып яҙығыҙ.

*Первый трамвай в Уфе был пущен в 1937 году. Первый трамвайный путь был длиною около девяти километров. Город обслуживало всего 13 трамвайных вагонов. Первый троллейбус в Уфе появился в 1962 году. Маршрут был один – от монумента Дружбы до сельхозинститута.*

**Яуап:** Өфөлә беренсе трамвай 1937 йылда ебәрелә.Беренсе трамвай юлы яҡынса 9 километр була. Ҡаланы бөтәһе 13 трамвай вагоны хеҙмәтләндерә. Беренсе троллейбус Өфөлә 1962 йылда барлыҡҡа килә. Дуҫлыҡ монументынан ауыл хужалығы институтына тиклем бер генә маршрут була.